CELEX: 31984R1968
Language: el
Date: 1984-07-09 00:00:00
Title: Κανονισμός (ΕΟΚ) αριθ. 1968/84 του Συμβουλίου της 9ης Ιουλίου 1984 για την τροποποίηση του κανονισμού (ΕΟΚ) αριθ. 2975/83 περί ανοίγματος, κατανομής και τρόπου διαχειρίσεως μιας κοινοτικής δασμολογικής ποσοστώσεως σχετικά με ορισμένα χειροποίητα προϊόντα (1984)

Avis juridique important

|

31984R1968

Κανονισμός (ΕΟΚ) αριθ. 1968/84 του Συμβουλίου της 9ης Ιουλίου 1984 για την τροποποίηση του κανονισμού (ΕΟΚ) αριθ. 2975/83 περί ανοίγματος, κατανομής και τρόπου διαχειρίσεως μιας κοινοτικής δασμολογικής ποσοστώσεως σχετικά με ορισμένα χειροποίητα προϊόντα (1984)  

Επίσημη Εφημερίδα αριθ. L 185 της 12/07/1984 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 1968/84 ΤΟΥ ΣΥΜΒΟΥΛΙΟΥ  της 9ης Ιουλίου 1984  για την τροποποίηση του κανονισμού (ΕΟΚ) αριθ. 2975/83 περί ανοίγματος, κατανομής και τρόπου διαχειρίσεως μιας κοινοτικής δασμολογικής ποσοστώσεως σχετικά με ορισμένα χειροποίητα προϊόντα (1984)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2975/83 (1), το Συμβούλιο άνοιξε και κατένειμε μεταξύ των κρατών μελών, για το 1984, κοινοτική δασμολογική ποσόστωση απαλλαγμένη δασμών, για ορισμένα χειροποίητα προϊόντα ύψους 10 200 000 ECU και εντός του ορίου 1 200 000 ECU για κάθε εξεταζόμενη δασμολογική κλάση ή διάκριση· ότι σύμφωνα με τους όρους του άρθρου 1 παράγραφος 2 του εν λόγω κανονισμού, η χορήγηση του ευεργετήματος αυτής της ποσόστωσης περιορίζεται στα προϊόντα που συνοδεύονται από πιστοποιητικό αναγνωρισμένο από τις αρμόδιες αρχές της Κοινότητας, το οποίο είναι σύμφωνο με ένα από τα υποδείγματα που περιέχονται στο παράρτημα Ι, εκδίδεται από μία εκ των αναγνωρισμένων αρχών της χώρας κατασκευής που αναφέρονται στο παράρτημα ΙΙ και βεβαιώνει ότι τα εν λόγω εμπορεύματα είναι χειροποίητα·  ότι, κατόπιν της αλλαγής της ονομασίας της αρχής που είναι αρμόδια για την έκδοση των πιστοποιητικών κατασκευής στη Σρι Λάνκα, πρέπει, για πρακτικούς λόγους, να τροποποιηθεί ανάλογα το παράρτημα ΙΙ του κανονισμού (ΕΟΚ) αριθ. 2975/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ του κανονισμού (ΕΟΚ) αριθ. 2975/83, πρέπει να τροποποιηθεί ως εξής:  Στην πρώτη σελίδα του παραρτήματος αυτού, η ένδειξη που αντιστοιχεί στη Σρι λάνκα πρέπει να αντικατασταθεί από το ακόλουθο κείμενο:  «Sri Lanka Handicrafts Board (1)»  Στο κάτω μέρος της σελίδας αυτής προστίθεται η ακόλουθη υποσημείωση:  «(1) Τα πιστοποιητικά που εκδίδονται από το Department for Marketing and Export Promotion of Handicrafts of Sri Lanka μπορούν πάντως να γίνονται δεκτά μέχρι τις 31 Δεκεμβρίου 1984.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουλίου 1984.  Για το Συμβούλιο  Ο Πρόεδρος  A. DUKES  (1) ΕΕ αριθ. L 298 της 29. 10. 1983, σ. 1.